Fase 6 geld nouFoto bloot ter illustrasie. (Foto: Megan Swart/Maroela Media) Fase 6-beurtkrag sal Saterdag om 20:00 ingestel word en tot Sondag om 05:00 voortduur. Volgens Eskom was hy genoop om ŉ hoër beurtkragfase in te stel om die noodopwekkingseenhede aan te vul. Dit volg nadat die kragvoorsiener die oggend aangedui het dat fase 4 vir die hele naweek van krag sal wees. Soos vroeër berig, het opwekkingseenhede elk van die Koeberg-, Medupi-, Kriel-, Arnot- en Lethabo-kragstasies onklaar geraak. Dit het meer druk op die kragnetwerk geplaas. Die kragvoorsiener het gesê hy sal ŉ verdere aanpassing gee sodra dit noodsaaklik word.